Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 103

1. A képzési cél Szakemberek képzése, akik a biológia és rokon szakterületen szerzett alapképzettségük, illetőleg természettudományos egyetemi és főiskolai végzettségük birtokában alapműveltségüket a mikrobiológia legszélesebb területén tovább képezve mikrobiológusként a gyakorlati élet legkülönbözőbb területén: — a közegészségügyi, az állat- és növényegészségügyi hálózatok járványmegelőző, kutató, szűrő munkájában, új kórokozók felderítésében, új mikrobiológiai diagnosztikai eljárások fejlesztésében, — a gyógyszeripari fejlesztés területén, elsősorban a mikrobiális eredetű termékek (pl. antibiotikumok), illetve mikrobákkal végzett transzformációs produktumok (pl. szteroid vegyületek) előállításában akár a laboratóriumi, akár az ipari szintű termékfejlesztés, gyártás, ellenőrzés területén, — az élelmiszeriparban a tartósítási módszerek fejlesztése, gyakorlati alkalmazása szintjén, valamint a fermentált élelmiszerek (pl. tejtermékek, húsáruk) előállításának laboratóriumi, ipari méretű tervezésében, ellenőrzésében, 2000/31. szám — a természetes környezetek mikrobiológiai (bakteriológiai, mikológiai, protozoológiai, algológiai, virológiai) diverzitásának, anyagcsere-hálózatainak, ökológiai állapotának felmérésében, jellemzésében és ennek alapján természet-, illetve környezetvédelmi, mező- és erdőgazdasági stb. döntés-előkészítési, beavatkozási tervezési munkálatokban, — a környezetvédelem biotechnológiákat alkalmazó területein; a szennyvíztisztítás terén a xenobiotikumok in situ ártalmatlanításának fejlesztésében, folyamatirányításában. Az ipari korrózióvédelem és a kémiai iparok környezetvédelmi tervezésében, felügyeletében, — a mikrobiális taxonómiai, genetikai, biotechnológiai alap- és alkalmazott kutatások területén, — a klinikai mikrobiológia (bakteriológia, mikológia, parazitológia, virológia) alap- és alkalmazott kutatási feladatainak ellátásában, — a mezőgazdasági mikrobiológia területén a talajerőutánpótlás, a biológiai védekezés, a transzgénikus állat és növény előállítás, a rezisztenciakutatások folyamataiban, önálló mikrobiológiai kutatómunkát végezhetnek, illetve közép- és felsővezetői munkakört tölthetnek be. Tudásukkal a végzettek képessé válnak szakterületük fejlődésének önálló követésére és az összefüggések felismerése alapján a kialakuló új tudományos részterületek alkotó művelésére. Hatékonyan képesek a legkorszerűbb műszerek és az azokhoz csatlakozó informatikai eszközök használatára, mérési módszerek adaptálására, fejlesztésére.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes